stanford-oval/wikipedia huggingface dataset:
NHL-kausi 1966–1967
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Chicago Black Hawks | 70 | 41 | 17 | 12 | 94 | 264 | 170 |
| Montreal Canadiens | 70 | 32 | 25 | 13 | 77 | 202 | 188 |
| Toronto Maple Leafs | 70 | 32 | 27 | 11 | 75 | 204 | 211 |
| New York Rangers | 70 | 30 | 28 | 12 | 72 | 188 | 189 |
| Detroit Red Wings | 70 | 27 | 39 | 4 | 58 | 212 | 241 |
| Boston Bruins | 70 | 17 | 43 | 10 | 44 | 182 | 253 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Stan Mikita | Chicago Black Hawks | 70 | 35 | 62 | 97 | 12 |
| Bobby Hull | Chicago Black Hawks | 66 | 52 | 28 | 80 | 52 |
| Norm Ullman | Detroit Red Wings | 68 | 26 | 44 | 70 | 26 |
| Kenny Wharram | Chicago Black Hawks | 70 | 31 | 34 | 65 | 21 |
| Gordie Howe | Detroit Red Wings | 69 | 25 | 40 | 65 | 53 |
| Bobby Rousseau | Montreal Canadiens | 68 | 19 | 44 | 63 | 58 |
| Phil Esposito | Chicago Black Hawks | 69 | 21 | 40 | 61 | 40 |
| Phil Goyette | New York Rangers | 70 | 12 | 49 | 61 | 6 |
| Doug Mohns | Chicago Black Hawks | 61 | 25 | 35 | 60 | 58 |
| Henri Richard | Montreal Canadiens | 65 | 21 | 34 | 55 | 28 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Chicago Black Hawks | 2 |   |  |  |  |  |
|   | 3 |  Toronto Maple Leafs | 4 |   |   |  |  |  |
|   |   |   |   |   |   | 2 |  Montreal Canadiens | 2 |
|   |   |   |   |   |   | 3 |  Toronto Maple Leafs | 4 |
|   | 2 |  Montreal Canadiens | 4 |   |   |  |  |  |
|   | 4 |  New York Rangers | 0 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Jim Pappin | Toronto Maple Leafs | 12 | 7 | 8 | 15 | 12 |
| Pete Stemkowski | Toronto Maple Leafs | 12 | 5 | 7 | 12 | 20 |
| Jean Béliveau | Montreal Canadiens | 10 | 6 | 5 | 11 | 26 |
| Bob Pulford | Toronto Maple Leafs | 12 | 1 | 10 | 11 | 12 |
| Henri Richard | Montreal Canadiens | 10 | 4 | 6 | 10 | 2 |
| Frank Mahovlich | Toronto Maple Leafs | 12 | 3 | 7 | 10 | 8 |
| Tim Horton | Toronto Maple Leafs | 12 | 3 | 5 | 8 | 25 |
| Dave Keon | Toronto Maple Leafs | 12 | 3 | 5 | 8 | 0 |
NHL-palkinnot

| --- | --- |
Prince of Wales Trophy:: Chicago Black Hawks 
Art Ross Trophy:: Stan Mikita, Chicago Black Hawks 
Calder Memorial Trophy:: Bobby Orr, Boston Bruins 
Conn Smythe Trophy:: Dave Keon, Toronto Maple Leafs 
Hart Memorial Trophy:: Stan Mikita, Chicago Black Hawks 
James Norris Memorial Trophy:: Harry Howell, New York Rangers 
Lady Byng Memorial Trophy:: Stan Mikita, Chicago Black Hawks 
Vezina Trophy:: Denis DeJordy ja Glenn Hall, Chicago Black Hawks 
Lester Patrick Trophy:: Charles F. Adams, Gordon Howe, James Norris
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Ed Giacomin, New York Rangers | maalivahti | Glenn Hall, Chicago Black Hawks |
| Harry Howell, New York Rangers | puolustaja | Tim Horton, Toronto Maple Leafs |
| Pierre Pilote, Chicago Black Hawks | puolustaja | Bobby Orr, Boston Bruins |
| Stan Mikita, Chicago Black Hawks | keskushyökkääjä | Norm Ullman, Detroit Red Wings |
| Bobby Hull, Chicago Black Hawks | vasen laitahyökkääjä | Don Marshall, New York Rangers |
| Kenny Wharram, Chicago Black Hawks | oikea laitahyökkääjä | Gordie Howe, Detroit Red Wings |
Nippo Jisho

Sanakirjan kansilehti.
Nippo Jisho (日葡辞書) eli Vocabvlario da Lingoa de Iapam (nykyportugaliksi "Vocabulário da Língua do Japão") on vuonna 1603 Nagasakissa painettu japani–portugali-sanakirja. Nippo Jishon laativat portugalilaiset kirkonmiehet ja japanilaiset kristityt 1500-luvun lopulla. Nippo Jisho on ensimmäinen teos, jossa japanin kieltä on translitteroitu roomalaisille kirjaimille, tosin pitkälti latinan oikeinkirjoituksen mukaan.
Nippo Jisho sisältää 32 293 hakusanaa japanista portugaliksi. Sanat ovat aakkosjärjestyksessä roomalaisin kirjaimin. Alkuperäisestä 1603 painoksesta on nykypäiviin säilynyt neljä kappaletta, mutta teoksesta on otettu vuosisatojen saatossa runsaasti uusintapainoksia. Teos käännettiin vuonna 1630 espanjaksi ja vuonna 1869 ranskaksi.
Sanakirjan päätarkoitus oli olla tukena japanin puhutun kielen oppimiselle. Sanakirjassa on runsaasti täsmennyksiä, muiden muassa lasten kielestä, naisten kielestä, murresanastosta, eri seutujen puheesta, buddhalaisesta terminologiasta. Monille sanoille ei japanin kielessä ollut oikeinkirjoitusta tai kanji-merkkejä ennen niiden kirjaamista Nippo Jishoon.[lähde? ] Sanakirjassa on myös informaatiota sanojen riimityksestä, ääntämyksestä, merkityksestä, käyttötarkoituksesta, kasvien ja eläinten nimiä, yleisiä sanontatapoja ja fraaseja, ja tapakulttuuria.
Nippo Jisho on erityisen arvokas teos historiallisen fonetiikan tutkimuksen kannalta, sillä kanji-merkeistä ei voi suoraan päätellä niiden äänneasua, kun taas roomalaiset kirjaimet ovat pohjimmiltaan äännekirjoitusta, ja Nippo Jishossa sanat on kirjoitettu niin kuin ne äännettiin 1500-luvun lopulla. Nippo Jisho heijastaa suoraan 1500-luvun japanin ääntämystä, mikä poikkeaa suuresti nykyjapanista. Samoin sanakirja listaa runsaasti sanoja ja fraaseja, joilla on eri merkitys nykyjapanissa kuin 1500-luvulla, tai jotka ovat nykyjapanissa vanhentuneet. Esimerkiksi samurai tarkoittaa Nippo Jishossa aatelista, kun taas bushi on listattu tarkoittamaan soturia. Myös nykyjapanin tavut ha, hi, fu, he, ho on translitteroitu fa, fi, fu, fe, fo – historiallisesti tiedetään, että japanin h-äänne on alun perin ollut soinniton f-äänne, joka on usein heikentynyt p:stä. Tavu o (を) on translitteroitu vo, ja e (え) puolestaan ye – Tokion vanha nimi Edo on aikoinaan ääntynyt "jedo" ja samoin Japanin rahayksikön translitterointi yen (pro nykyjapanin en) heijastaa vanhaa ääntämystä, joka hävisi 1800- ja 1900-lukujen vaihteessa.
Nipigonjärvi

| Nipigonjärvi |
| --- | --- |

Valtiot:  Kanada 
Paikkakunta:  Ontario
Koordinaatit:  49°50′00″N, 88°30′00″W
Vesistöalue ja valuma-alueen tietoja
Laskujoki:  Nipigonjoki
Mittaustietoja
Pinnankorkeus:  320 m 
Pinta-ala:  4 848 km² 
Tilavuus:  320 km3 
Keskisyvyys:  54,9  m 
Suurin syvyys:  165 m 
Valuma-alue:  25 400 km2 
 fiNipigonjärvi 
Nipigonjärvi (engl. Lake Nipigon) on järvi Ontarion provinssin luoteisosassa, Kanadassa. Se on 4 848 neliökilometrin pinta-alallaan kokonaan Ontarion rajojen sisällä sijaitsevista järvistä suurin. Järvi sijaitsee noin 320 metriä merenpinnan yläpuolella, noin 130 kilometriä koilliseen Thunder Baystä.
Järvi satelliittikuvassa (2010).
Nipigonjärven sijainti Kanadan Ontarion provinssissa.
Järven ulosvirtaus on 1940-luvulta lähtien ohjattu kulkemaan 48-kilometrisen Nipigonjoen kautta 76 metriä alemmas Yläjärveen mahdollistaen näin kolmen vesivoimalan tuotannon Nipingonjoessa.
Nipigonjärven suurin syvyys on 165 metriä. Järvessä on monia saaria. Sen suurimpia saaria ovat Caribou Island, Geikie Island, Katatota Island, Kelvin Island, Logan Island, Murchison Island, Murray Island ja Shakespeare Island.
Järven nimi on intiaanikieltä ja tarkoittaa "syvää, kirkasta vettä". 1700-luvulla alueella nykyisin asuvat ajiwbat syrjäyttivät alueella aiemmin asuneet creet. Ensimmäisiin tunnettuihin eurooppalaisiin vierailijoihin alueella kuuluvat Pierre-Esprit Radisson ja Des Groseilliers (1659-60), isä Allouez (1667) sekä vuonna 1684 Fort La Touretten järven koillisrannalle Hudson's Bay Companyn synnyttämän kilpailun vuoksi rakentanut Daniel Dulhut.
Oliver Pollock

Oliver Pollock (1737 Coleraine, Irlanti – 17. joulukuuta 1823 Pinckneyville, Mississippi) oli kauppias ja Yhdysvaltain itsenäisyyssodan aikainen talousmies.
Pollock tunnetaan erityisesti dollarin symbolin ($) keksijänä. Ilmeisesti Pollock alkoi käyttämään symbolia jouduttuaan vuonna 1778 velkavankeuteen.
Pollockin kaupunki Louisianassa on nimetty hänen mukaansa.
Michelangelo (sarjakuvahahmo)

| Michelangelo |
| --- | --- |
 Michelangelo
Luoja(t):  Kevin Eastman Peter Laird
Kustantamo:  Mirage Studios (1984–2009) Image Comics (1996–1999) IDW (2011–)
Ensiesiintyminen:  Teenage Mutant Ninja Turtles nro 1 (toukokuu 1984)
Henkilötiedot
Oikea nimi:  Michelangelo
Status:  Aktiivinen
Pituus:  157 cm
Paino:  82 kg
Ryhmäsidokset:  Turtles
Henkilöllisyydet:  Mike Mikey Michael Teini-titaani Cowabunga Carl
Voimat:  Ninjutsu olympiatason ketteryys, nopeus ja vahvuus Kobudō Nunchaku
Suhteet
Sukulaiset:  Leonardo (veli),  Raphael (veli),  Donatello (veli), Tikku (isä)
Michelangelo on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 Teenage Mutant Ninja Turtles -sarjakuvalehden ensimmäisessä numerossa.
Michelangelon tunnistaa oranssista naamiosta. Miragen sarjakuvissa Michelangelon ja kolmen muun turtlesin naamionväri oli punainen. Hän käyttää aseenaan kahta nunchakua.
Hahmo

Michelangelo on kilpikonnanelikon hyväsydämisin ja leppoisin. Hän pitää enemmän hauskanpidosta kuin veljensä. Myös 1980-luvun animaatiossa Michelangelo esiintyi iloisena hauskanpitäjänä, jonka myötä hahmosta tuli suositumpi kuin sarjakuvaversionsa. Michelangelo muistetaan erityisesti tämän lausahduksista, jotka osittain johtivat hahmon suosioon. Hän on myös Turtlesien nuorin kilpikonna, vaikka kaikki ovatkin syntyneet samana vuonna. Hän usein ärsyttää hänen vanhempia veljiään, erityisesti Raphaelia. Hän voi myös olla hieman arka. Michelangelon tunnistaa oranssista naamiosta.
Michelangelo on nimetty italialaisen renessanssin aikaisen maalarin ja kuvanveistäjän Michelangelon mukaan. Hahmon uskotaan myös olevan ensimmäinen Turtles, jonka sarjakuvan luojat tekivät, sillä Eastmanin ensimmäinen suunnittelema Turtles oli tuolloin vielä nimetön kilpikonna, jolla oli aseinaan nunchakut.
Sarjakuva > Image Comics

Imagen sarjakuvissa Michelangelo oli kiinnostunut kirjoittamisesta sankaruuden ohella. Hän oli kiinnostunut erityisesti kirjoittamaan kuvitelmia ja runoja ja myikin yhden runoteoksistaan. Sarjakuvan edetessä Michelangelo uran kirjailijana vain kasvoi ja sarjan viimeisessä numerossa hän julkaisi ensimmäisen novellinsa "A Rose Among the Thorns".
Sarjakuva > Archie Comics

Michelangelo muistutti hyvin paljon Archien sarjakuvissa 1980-luvun Turlesien animaatioversiotaan sillä Archie Comics pohjautui kyseiseen animaatiosarjaan. Siitä huolimatta Michelangelo oli kypsempi mitä animaatiossa ja oli kiinnostunut runoista. Myöhemmissä numeroissa, jotka sijoittuivat tulevaisuuteen, hänestä oli tullut taiteilija, joka omisti orpokodin kodittomille lapsille.
Sarjakuva > IDW

Vuonna 2011 uudistetussa Turtles-sarjakuvissa Michelangelo oli yksi neljästä koe-eläimestä Baxter Stockmanin johtamassa biotekniikka yhtiössä. Hänellä ja kolmella muulla kilpikonnalla oli tarkoituksenaan olla ensimmäisiä supersotilasprojektin kokeiluja. April nimesi hänet vielä akvaariossa ollessaan Michelangeloksi. He joutuivat ryöstetyiksi mönjän ohella. Tikku seurasi ryöstäjiä ja puri yhtä heistä naamaan, joka pudotti kilpikonnat sisältävän säkin kadulle. Paikalle saapunut kissa yritti viedä yhden heistä jonka Tikku onnistui pelastamaan. Pian kuitenkin ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa Donatello ja muut kilpikonnat muuttuivat mönjän myötä eläinhybrideiksi. Kahdeksantoista kuukautta myöhemmin he ovat jatkaneet kadonneen veljensä Raphaelin etsintöjä. Michelangelo ilmaisi olevansa Donatellon kanssa erittäin epäileväinen Raphaelin olevan vielä elossa. Leonardo kuitenkin komensi molempia olemaan positiivisempia ja jatkamaan etsintöjä.
Muissa medioissa > Animaatio > Turtles – mutanttikilpikonnat

Michelangelon ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen ääninäyttelijänään toimi Townsend Coleman, suomeksi dubatuissa versiossa Eero Saarinen.
Hahmo tunnettiin erityisesti iloisena ja hauskaa pitävänä kilpikonnana, joka harvoin osallistui ryhmänsä suunnitelmien kehittämiseen. Huolettomuudesta huolimatta Michelangelo kykeni tarpeen vaatiessa olemaan tosikko. Hän usein vietti aikaansa vitsaillen ja syöden eniten pitsaa Turtles nelikosta. Hahmon ääni oli myös hyvin erottuva, jota kuvailtiin Kalifornialaiseksi surffaajien slangiksi, sekä stereotyyppiseksi huumeissa olevaksi aksentiksi. Michelangelon tavaramerkiksi tuli hänen usein käyttämä sana "Cowabunga".
Muissa medioissa > Animaatio > Teini-ikäiset mutanttininjakilpikonnat (2003)

Michelangelon toinen animaatioversio syntyi vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Wayne Grayson. Suomenkielisinä ääninäyttelijöinä ovat olleet Ari Wirta (1. kauden jaksot 1-8, ja 2. kaudella), Peter Pihlström (1. kauden jaksot 9-26), Tero Koponen (3. ja 7. kaudella) sekä Bruno Lähteenmäki (4. ja 6. kaudella).
Hahmo oli enemmän alkuperäisen sarjakuvan tapainen, kuin edellisessä animaatiossa ja on edelleen ryhmänsä koomikko, vaikka ei enää puhu "surffaajaslangilla", kuten Turtles – mutanttikilpikonnissa. Michelangelo on nuorin kilpikonna, ja pitää usein muiden härnäämisestä ja usein ärsyttää vanhempia veljiään, erityisesti Raphaelia, mutta silti rakastettava veli. Lisäksi hän harrastaa rullalautailua, sarjakuvien lukemista ja elokuvien katselua. Michelangelo voitti sarjan toisella tuotantokaudella Nexus taisteluturnauksen, jossa hänet palkittiin multiversumin parhaana taistelijana. Siitä huolimatta Michelangelon voitto tuli muutamien tuurivoittojen ansiosta.
Muissa medioissa > Animaatio > Teini-ikäiset mutanttininjakilpikonnat (2012)

Michelangelo esiintyi vuoden 2012 Teini-ikäiset mutanttininjakilpikonnat -sarjassa, jossa hahmon äänenä on Greg Cipes. Suomenkielisenä äänenä Miro Lopperi. Michelangelo käyttää aseenaan nunchakuja, jotka voi muuntaa kusarigamoiksi. Hän on Turtles nelikon hassuttelija, joka ei mielellään harjoittele ninjutsua. Mestari Tikun mielestä Michelangelo on veljeksistä kuitenkin lahjakkain ja olisi paras soturi, jos vain harjoittelisi yhtä ahkerasti, kuin Raphael. Useimmiten Michelangelo ärsyttää Raphaelia, eikä vaikuta kovin viisaalta. Hän myös nimeää suurimman osan heidän kohtaamistaan mutanteista. Ainoat mutantit, jotka eivät saaneet häneltä nimiään, ovat Rottakuningas, Liskonaattori, Juovakynsi ja Sir Malachi.
Muissa medioissa > Elokuvat > Teini-ikäiset mutanttininjakilpikonnat

Michelangelon ensiesiintyminen elokuvassa tapahtui vuonna 1990 Teini-ikäiset mutanttininjakilpikonnat, jossa hänen äänenään on Robbie Rist.
Muissa medioissa > Elokuvat > TMNT

Neljännessä elokuvassa Leonardon lähdettyä Keski-Amerikkaan Turtlesien perhe on hieman hajallaan, jonka myötä Michelangelo työskentelee aluksi lasten syntymäpäiväjuhlissa Cowabunga Carl nimisenä maskottina, elättääkseen perhettä. Poikkeuksellisesti edellisiin versioihin Mikey oli enemmän yhteydessä Donatelloon hakeutuen tämän seuraan vaikeina aikoina. Leonardon palattua matkaltaan Mikey on yhä enemmän oma itsensä vitsailessaan ja käyttäytyessään hassusti. Elokuvan aikana hän oli myös innokas skeittari.
Mikey teki myös poikkeuksen edellisiin elokuviin verrattuna, sillä hänen silmien väri oli siniset. Edellisissä elokuvissa Mikeylla muiden Turtlesien ohella oli ruskeat silmät. Muutos oli elokuvan ohjaajan mukaan tarkoituksellinen, jonka myötä saatiin hahmolle enemmän viattomuutta ja nuorekkuutta muihin Turtleseihin nähden. Mikeyn äänenä toimi Mikey Kelley. Suomenkielisessä versiossa hänen äänenään oli jo 2003-luvun animaatiosarjasta tuttu Bruno Lähteenmäki.
Muissa medioissa > Elokuvat > Teenage Mutant Ninja Turtles (2014)

Vuoden 2014 Teenage Mutant Ninja Turtles -elokuvassa Michelangelo on ryhmänsä leppoisin, usein hauskaapitävä ja nuorin kilpikonna. Hän pitää rullalautailusta ja pizzasta. Sosiaalisen luonteensa myötä hän useimmiten keksii myös kaikenlaisia tempauksia veljilleen. Hän käyttää aseinaan kahta nunchakua. Michelangelo oli yksi tohtori O'Neilin ja Eric Sacksin koe-eläimistä, kun kaksikko yritti luoda jotain mullistavaa. Tulipalon sattuessa April pelasti kaikki koe-eläimet ja jätti heidät viemäriin, jossa he mutatoituivat ja saivat ihmismäisiä piirteitä. Tikku opetti kaikille ninjitsua ja antoi Michelangelolle aseiksi nunchakut. New Yorkin joutuessa Jalkaklaanin rikollisaallon uhriksi ja Silppurin noustua esille katalalla juonellaan, nousivat Turtlet Leonardon johdolla pysäyttämään heidän pahat aikeet. Hahmoa näytteli motion capturena Noel Fisher, joka vastasi myös hahmon äänestä. Sarjassa Michaelangelo on ihastunut Apriliin.
Michelangeloa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1987–1996 2014 | Townsend Coleman | Turtles – mutanttikilpikonnat Teini-ikäiset mutanttininjakilpikonnat (2012) |  | Teenage Mutant Ninja Turtles: Turtles in Time |
| 1990 1991 1993 | Robbie Rist |  | Teini-ikäiset mutanttininjakilpikonnat Teinimutanttininjakilpikonnat 2: Mönjän salaisuus Teinimutanttininjakilpikonnat 3 |  |
| 1997–1998 | Kirby Morrow | Ninja Turtles: The Next Mutation Power Rangers in Space |  |  |
| 2003–2009 | Wayne Grayson | Teini-ikäiset mutanttininjakilpikonnat (2003) | Turtles Forever  | Teenage Mutant Ninja Turtles Battle Nexus Mutant Nightmare TMNT: Mutant Melee Turtles in Time Re-Shelled TMNT: Smash-Up |
| 2007 | Mikey Kelley |  | TMNT | TMNT |
| 2009 | Johnny Castro |  | Turtles Forever |  |
| 2009 | Bradford Cameron |  | Turtles Forever |  |
| 2012–2017 | Greg Cipes | Teini-ikäiset mutanttininjakilpikonnat (2012) |  | Teenage Mutant Ninja Turtles |
| 2013 | Pierce Cravens |  |  | Teenage Mutant Ninja Turtles: Out of the Shadows |
| 2014, 2016 | Noel Fisher  |  | Teenage Mutant Ninja Turtles Teenage Mutant Ninja Turtles: Out of the Shadows |  |
| 2014 | Peter Oldring |  |  | Teenage Mutant Ninja Turtles |
| 2016 | Robbie Daymond |  |  | Mutants in Manhattan |
| 2018–2020 | Brandon Mychal Smith | Teini-ikäisten mutanttininjakilpikonnien nousu |  |  |
| 2019 | Kyle Mooney |  | Batman vs. Teenage Mutant Ninja Turtles |  |
Michelangeloa näytelleitä > Michelangeloa näytelleitä Suomeksi

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1990 | Eero Saarinen | Turtles – mutanttikilpikonnat |  |  |
| 2003, 2005–2006 | Ari Wirta | Teini-ikäiset mutanttininjakilpikonnat (2003) (kauden 1 jaksot 1-8, kausi 2) |  |  |
| 2003–2004 | Peter Pihlström | Teini-ikäiset mutanttininjakilpikonnat (2003) (kauden 1 jaksot 9-26) |  |  |
| 2007–2008 | Bruno Lähteenmäki | Teini-ikäiset mutanttininjakilpikonnat (2003) (kaudet 4, 6) | TMNT |  |
| 2009 | Tero Koponen | Teini-ikäiset mutanttininjakilpikonnat (2003) (kaudet 3, 7) |  |  |
| 2013–? | Miro Lopperi | Teini-ikäiset mutanttininjakilpikonnat (2012) |  |  |
| 2019– | Valtteri Turunen | Teini-ikäisten mutanttininjakilpikonnien nousu |  |  |
Michelangelo 1980-luvun animaatiosarjassa.
Michelangelo vuoden 2003 animaatiosarjassa.
Oliver Pettersson

| Henkilötiedot |
| --- | --- | --- | --- |
Syntymäaika: 13. toukokuuta 2003 (ikä 21)
Syntymäpaikka: Espoo, Suomi
Pelipaikka: keskuspuolustaja
Pituus: 189 cm
Seura
Seura: Gnistan
Junioriseurat
–2018: Honka
2019–2020: EPS
Seurat
| Vuodet | Seura | O | (M) |
| 2020–2021 | EPS | 11 | (1) |
| 2021–2022 | EIF | 36 | (1) |
| 2022–2024 | HJK | 3 | (0) |
| 2022–2023 | → Klubi 04 | 9 | (0) |
| 2024– | Gnistan | 0 | (0) |
Maajoukkue
| 2021–2022 | Suomi U19 | 6 | (0) |
| 2021 | Suomi U20 | 1 | (0) |
| 2023– | Suomi U21 | 3 | (0) |
 Seurajoukkueuran tilastot kattavat vain kansalliset sarjat, päivitetty 17. heinäkuuta 2024.  Maajoukkueuran tilastot päivitetty 8. helmikuuta 2024.
Oliver Pettersson (s. 13. toukokuuta 2003 Espoo) on suomalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Gnistania.
Espoolainen Pettersson pelasi nuorena Hongan sekä EPS:n juniorijoukkueissa. EPS:n riveissä Pettersson pääsi myös pelaamaan Kakkosta kaudella 2020. Kaudeksi 2021 Pettersson siirtyi tammisaarelaisen EIF:n joukkueeseen Ykköseen. Hän onnistui maalinteossa heti kauden 2021 avausottelussa Jaroa vastaan ja vakiinnutti nopeasti paikkansa EIF:n pelaavassa kokoonpanossa, kirjauttaen tililleen lopulta 20 ottelua Ykkösessä. Kaudella 2022 Pettersson ehti pelata 16 sarjaottelua EIF:ssä ennen siirtoaan 1+1-vuotisella sopimuksella Veikkausliigan HJK:hon elokuussa 2022. Loppukauden hän pelasi Klubi 04:n riveissä Kakkosessa.
Kauden 2023 Pettersson aloitti HJK:n edustusjoukkueen mukana Veikkausliigassa, tullen kolmesti vaihdosta kentälle huhtikuun liigaotteluissa. Toukokuussa hän kuitenkin loukkasi polvensa harjoituksissa, minkä myötä häneltä jäi sivuun käytännössä koko loppukausi. Syyskuussa 2023 HJK lunasti Petterssonin sopimuksessa olleen option kaudesta 2024.
Heinäkuussa 2024 Pettersson siirtyi ilmaisella siirrolla Gnistaniin.
Pettersson on edustanut Suomea alle 19-, alle 20- ja alle 21-vuotiaiden maajoukkueissa.
Norjanhapero

| Norjanhapero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  laccata
Kaksiosainen nimi
 Russula laccata  Huijsman 
 Euroopan maat, joissa lajia tavataan
Infobox OKVirheellinen NIMI-arvo: 
Norjanhapero (Russula laccata syn. R. norvegica) on pallomainen, laakea ja purppunramusta haperolaji. Sen jalka on valkoinen. Malto on valkoista. Sieni maistuu polttavan kirpeälle eikä se ole ruokasieni. Heltat ovat valkoiset. Sieni kasvaa vaivaispajujen seurassa tuntureilla. Se on Lapissa harvinainen.